Du̱tong

Du̱tong Nti yet a̱yinyyat ba̱nwun u̱ a̱ nyyai an pfwong a̱ shoi ba yya ka̱yat a̱ngban a̱u wa na ban sshi ni a̱u du̱bvong ka̱byen. Shoi na yya du̱tong a̱n ya cam a̱u a̱ sswa a̱n ya nok u̱ swat mba na. Shoi yya du̱tong du̱ ba̱shekkwot nkpyat da ba kwak an kpyat na̱kon bu̱ ba̱shekkwot ba ba̱ sswa ni. Ba na nok du̱tong ti u̱ ba̱wak ba̱wak. Ku̱ a̱ngban u̱ a̱ byyi nrang au̱ du̱bvong, ba na nok du̱sop an bat nrang a a̰u du̱bvong ti. 

Du̱tong ti ba̱nyeyyu ba swa ni a̱ na nyai a na̱bvwa na shoi ba nok a̱ tyi ni au ba̱ngban ba ba sai a̱n ba̱ tsaam ba nwa a̱ nok ba̱wak a̱n tyi du̱tong ni. Ta̱kai du̱tong a ni a̱ mi ba̱nyeyyu ba bvwo, wwon tu bvu byi kpu̱ngtun an yya a̱bvwan bu̱ cat  krum. [4] Yya tsaam shoi nji ba̱ nyei 'saai shoi' au̱ a̱zanshong 'apiculture', wwon saai shoi ji wui tssop ni ba yei 'meliponiculture'.

Du̱tong swat yinyaat rot ka̱tswa ba̱nwun a̱yinyaat nkyang ka ba n yei monosaccharides ni bu̱ fructose bu̱ glucose. Swat yinyaat a bai cicrak bu̱ nyyi a̱sai sugat sucrose (table sugar). [5][6] Pfupffo yring nyyi du̱tong (14 mL) a̱ wwat cet rwam 180 kilojoules (43 kilocalories) nyai an kying ya. Tu̱ byi swam a bvwon ni ku ba nyya pfwong u̱ shoi nkyang da̱ ni di a̱kunkong nawwon u̱ byi ka̱bvwa nyi u̱ du̱yinyyat nkyang ya bu̱ swa. [5] Na̱macwang nkyang zram rwam bu̱ byyan nkyang a na hwang u̱ du̱tong ba nkpa n byyi du̱tong ti ba bat a̱ sak ni na byyan ba. Tswa du̱tong ti ba shai u̱ kwop na̱bvwa nnyai ni a̱ ta̱twang ka̱kpyang ka ni a ryyi a̱ mi ko ku sook a̱rya ncci.[7][8]

Dutong banyet French nyai u nakon bu̱ nkpyat a bvwon batatai ni u̱ ryyi bu dussuk bu̱ swat.

Yya pfong bu̱ du̱tong bu̱ yya ji ba saai shoi ni byi nkkang nyai ndoson. Du̱ssuk ma̱mmwuk a sshi ka̱yat nwa bu̱ a̱rya ka̱yat Cuevas de la Araña kaya Spain ni a̱ tyai ba̱nyeyyu ba yya pfong du̱tong ni a̱ rya na a bai 8,000 ni.[9][10] 

KPUNGTUN DU̱TONG A̱ZUKA̱PFUN
Kyunya:
Main article: Mellivory
Nyai ba̱gbang nkkang du̱tong an kyungya [9] a̱gba̱dang npfong du̱tong nu a̱ mi a̱yet ka̱bvwa wrang nkyang ya, bu̱ shoi nkyang bu̱ ta̱ kwon an kyang ya da ni di a̱kunkong ni, au ba tyei an kyang a ba sswa ni da  ni di ba̱shahyyu ni bu̱ ka̱yat nkyang ka ba cat na̱ swat yinyaat ni.[35]

Rot wwat cet a ti cong i ni, 8du̱tong a̱ byyi kpungtun u̱ na̱bvwa na ba̱nyet ba n cong ba̱ccen a̱ bvo kpei nkyang ya ka̱yit ni ka̱yat na̱byen na a̱ byi ka̱bvwa grup ni bu̱ ba̱nyet Hadzà ba nywa du̱tong tu yet a̱gba̱dang nkyungya nba. [36] Ba̱nyet cat du̱tong u na̱yit a ru cong ndung bu̱ na̱non na a ru ba̱ ta̱twang na̱bvwa na ba nu n ssha du̱tong ba̱hyom ni.[37]

Gup/ Yreng nkyang (Fermentation)
Ku ssha u̱ yet a̱kukkwo nkyang sswa nu ba yin gup au̱ yreng u̱ ka̱sa ka ni nyai a̱rya cci kop a̱kumbvuyring (9,000) na a̱ kan syak ni,[38] mead ("honey wine") a̱yet nkkwa na ba yin tok nyai u̱ tyi du̱tong ka̱yat yist wwon a na yreng n yya nnom bu̱ nhywan da ni di buza ni.[39][40] 
Ba na sook du̱tong an nyya nkkwa  na ba n yei mead beer, aucalled "braggot".[42]

Ka̱srong:Jju Wikipedia Outreach